open-index/open-wikipedia-markdown huggingface dataset:
Ilemio trikampis

**Ilemio trikampis** – ginčytina teritorija Rytų Afrikoje, į šiaurės vakarus nuo Turkanos ežero. Į šią teritoriją, užimančią tarp 10 320 ir 14 000 km², pretenduoja Kenija, Etiopija (*[[de facto]]* pretenzijų atsisakiusi) ir Pietų Sudanas. Dabar *de facto* teritoriją valdo Kenija. Šiame krašte gyvena daugiausia klajokliškos Nilo-Sacharos kalbomis kalbančios tautos – turkanai, didingai, topasai, njangatomai, dasanačai. Dėl ganyklų plotų tarp genčių nuolat vyksta ginkluoti konfliktai.

## Istorija

Pagal 1902 m. britų sudarytas ribas, visas Ilemio regionas priskirtas Etiopijai, tačiau žemėlapiuose kraštas nurodytas Sudanui. 1914 m. Sudano-Ugandos sutartyje paminėta, kad Sudanas turi koridorių iki Turkanos ežero. Po I pasaulinio karo Ilemio trikampyje šeimininkavo Etiopijos apginkluotos vietinės gentys. 1924 m. Ugandos, Kenijos ir Sudano atstovai sutarė, kad dalis teritorijos turi būti perleista Kenijai, kad ši galėtų ginti turkanus. Tačiau tikrovėje dėl biurokratinių ir politinių peripetijų tas nebuvo atlikta, vėliau Sudanas leido Kenijos armijai įžengti į Ilemio teritoriją. 1931 m. Sudanas leido aneksuoti pietinę Ilemio dalį. Sudaryta nauja riba, ėjusi turkanų ganyklų šiaurine riba. 1936 m. Italijai okupavus Etiopiją, italai pareiškė pretenzijas į Ilemio trikampį. 1938 m. Sudano ir Kenijos atstovai demarkavo savo ribą, tačiau italų spaudžiami njangatomai ir dasanačai įsiveržė į turkanų žemes ir pradėjo grobstymus bei žudynes. Italai atsisakė savo pretenzijų ir britai ėmėsi įvedinėti tvarką regione.

1947 m., po to, kai II pasaulinio karo metu britai buvo įsiveržę į Etiopiją, buvo sudaryta nauja riba, ėjusi į šiaurę nuo 1938 m. ribos. 1950 m. Sudanas sudarė naują ribą dar toliau šiaurėje, už kurios uždraudė įsiveržti klajokliams iš Etiopijos ar Kenijos, tačiau buvo sutarta, kad ši riba nėra valstybinė siena ir kad Sudanas toliau mokės Kenijai už pietinės Ilemio trikampio dalies administravimą. 1956 m. Sudanui tapus nepriklausomu, jis Ilemio neadministravo dėl pirmojo Sudano pilietinio karo. 1967 m. Kenija ragino Britaniją paskirti krašto kontrolę jai, tačiau tikrovėje jokių veiksmų nebuvo atlikta. 1964 m. Kenijos-Etiopijos sutartyje nurodyta Kenijos riba driekėsi pietine trikampio dalimi. 1972 m. Sudano-Etiopijos sutartimi Etiopija atsisakė pretenzijų į Ilemį, tačiau riba tarp Kenijos ir Sudano liko ginčytina.

1990 m. į Ilemį antpuolius rengė Etiopijos apginkluoti dasanačai, kurie kovojo su Kenijos apginkluotais turkanais. 2011 m. atsiskyrus Pietų Sudanui, šiai šaliai atiteko pretenzijos į regioną. Spekuliuojama, kad mainais už paramą dėl nepriklausomybės, Pietų Sudanas galėjo palikti Kenijos *de facto* valdžią krašte.
Bočė

**Bočė** – rutulių sportas, kilęs iš Senovės Romos.

## Taisyklės
Bočė dažniausiai žaidžiama natūralaus dirvožemio arba asfalto aikštelėje, kurios išmatavimai 27,5 m X 2,5–4 m. Rutulys gali būti pagamintas iš įvairaus metalo arba plastiko. Žaidimas gali vykti tarp dviejų priešininkų arba dviejų komandų. Žaidimas pradedamas išmetant specialųjį mažąjį rutulį (*pallino*). Taškus gali pelnyti tik ta komanda, kurios rutulys yra arčiau mažojo rutulio.

## Nuorodos
* Tarptautinė Bočės Federacija
Bočia

**Bočia** – rutulių sportas. Dėl savo universalumo populiarus ir tarp neįgaliųjų. Nuo 1984 m. įtrauktas į Parolimpines žaidynes.

Lietuvoje bočios žaidėjus vienija Lietuvos bočios žaidimo federacija.

## Taisyklės
Bočia žaidžiama tarp individualių varovų, poromis arba komandomis. Kiekviena pusė turi savo spalvos odinius rutulius (mėlynos arba raudonos). Žaidimo tikslas – numesti rutulį kuo arčiau baltojo rutulio. Standartinės aikštelės išmatavimai 12,5 m × 6 m. Bočios kamuolio svoris yra apie 275 gramus.

## Nuorodos
* Tarptautinė bočia federacija
Rutulių sportas

**Rutulių sportas** (arba **žolės kamuolys**) – taiklumo reikalaujanti sporto šaka, kurios tikslas nuridenti savo rutulį kuo arčiau įskaitinio rutulio. Dažniausiai žaidžiama didelėse aikštėse ant žalios vejos arba dirbtinės dangos.

## Istorija
Rutulių sportas įtrauktas į Sandraugos žaidynių programą nuo pat pirmųjų žaidynių, kurios surengtos 1930 m. Kanadoje. 1968–1996 m. vasaros parolimpinių žaidynių programos dalis.
EA Sports

**EA Sports** – JAV kompiuterinių žaidimų kūrėjos „Electronic Arts“ padalinys. Jis buvo įkurtas 1991 m. ir specializuojasi išskirtinai tik sporto žaidimų bei simuliatorių gamyboje ir leidyboje.

Dauguma „EA Sports“ žaidimų yra kuriama Vankuveryje, Kanadoje. Pagrindiniu įmonės konkurentu laikoma „2K Sports“.

Kitaip nei kitos didelės kompanijos, „EA Sports“ gamina žaidimus praktiškai visoms tuo metu esančioms žaidimų platformoms. Taip pat kompanija pasižymi tuo, jog išperka visas pagrindines tos sporto šakos licencijas (žaidėjų vardus, stadionus, komandas ir pan.) ir gali savo žaidimuose perteikti realistiškesnę aplinką.

Pagrindinės įmonės žaidimų serijos yra pagrindinių JAV ir pasaulio sporto šakų žaidimai – FIFA Football, Madden NFL, Fight Night, NBA Live, NCAA Football, Cricket, NCAA March Madness, Tiger Woods PGA Tour, NHL Hockey, NASCAR ir Rugby.

2005 m. „EA Sports“ pasirašė ilgalaikę 15 metų bendradarbiavimo sutartį su sporto kanalu ESPN. Pagal ją visuose pagrindiniuose įmonės žaidimuose bus naudojama ESPN produkcija.

Populiariausia „EA Sports“ žaidimų serija yra FIFA, kurios kopijų parduota daugiau nei 100 milijonų (2010 m.).

## Nuorodos
* Kompanijos svetainė

## Šaltiniai
Vandens slidžių sportas

**Vandens slidžių sportas** – ekstremali vandens sporto, kuriame sportininkai atlieka tam tikrus pratimus ant vandens su slidėmis ir tempiami kabelio.

Labiausiai paplitusi disciplina – trijų pratimų varžybos (slalomas, triukai, šuoliai). Taip pat vyksta varžybų basomis, greičio ir meninės varžybos.

Ši sporto šaka kaip demonstracinis sportas buvo įtrauktas į 1972 m. vasaros olimpinių žaidynių programą. Vandens slidžių sportas įtrauktas į Pan Amerikos žaidynių programą.

## Lietuvoje
Pirmieji neoficialūs vandens slidinėjimo užsiėmimai Lietuvoje prasidėjo dar prieš II pasaulinį karą. 1965 m. pradėjo kurtis mėgėjų klubai. 1967 m. pradėta sportuoti Gelūžės ežere, Vilniuje. 1968 m. Elektrėnuose įkurta Lietuvos vandens slidinėjimo federacija (nuo 1996 m. – Lietuvos vandens slidininkų sąjunga). Tais pačiais metais Anykštos ežere prie Elektrėnų surengtas pirmasis Lietuvos čempionatas, kuriame pirmąsias vietas užėmė sportininkai iš Kauno ir Vilniaus.

Lietuvoje vandens slidžių sportą propaguoja Lietuvos vandens slidininkų sąjunga. Pagrindinė šalies bazė – Gelūžės ežeras Vilniuje.
FIFA (žaidimų serija)

**FIFA** (taip pat žinoma kaip **FIFA Football** ir **FIFA Soccer**) – futbolo kompiuterinių žaidimų serija, nuo 1993 m. leidžiama „Electronic Arts“ padalinio „EA Sports“. FIFA serija buvo pirmoji pilnai ir oficialiai licencijuota žaidimų serija. Ją licencijavo FIFA. Paskutiniuose žaidimuose yra visos populiariausios pasaulio futbolo lygos, komandos, stadionai bei žaidėjai. Taip pat žaidimuose yra pagrindiniai futbolo čempionatai – FIFA pasaulio čempionatas, UEFA Europos futbolo čempionatas ir UEFA Čempionų lyga.

Ant kiekvieno žaidimo pakuotės būna populiaraus žaidėjo atvaizdas. Nuo 2006 iki 2012 metų ant viršelių buvo Wayne Rooney, o kitus dvejus metus – Lionel Messi.

FIFA žaidimų serija yra viena perkamiausių pasaulyje – 2010 m. pasaulyje buvo parduota daugiau nei 100 milijonų kopijų. Taip pat FIFA 12 buvo greičiausiai išpirktas sporto žaidimas pasaulyje – per pirmąją išleidimo savaitę buvo nupirkta 3,3 milijono kopijų.

Paskutinis šios serijos leidinys yra FIFA 21, pasirodęs 2020 m. 
## Istorija
Pats pirmasis serijos žaidimas „FIFA International Soccer“ buvo išleistas 1993 m. Vienas pirmųjų žaidimų FIFA 95 neturėjo didelių galimybių, tiesiog leido žaisti rungtynes su klubų komandomis. Kitų metų žaidimas praplėtė ribas – pirmą kartą žaidimų istorijoje žaidėjai buvo licencijuoti, taip pat sukurti 3D stadionai. Vienas didžiausių patobulinimų įvyko „FIFA: Road to World Cup 98“ žaidime – buvo žymiai pagerinta visos aplinkos ir žaidėjų grafika, įtraukta visa čempionato sistema bei peržiūrėta žaidimo eiga. „FIFA World Cup 98“ buvo pirmasis oficialiai licencijuotas turnyro žaidimas.

Dažnai FIFA yra kritikuojama už tai, jog kasmet padaro tik kosmetinius pakeitimus. Pagrindinė žaidimo konkurentė yra japonų gaminama „Pro Evolution Soccer“. Abi serijos sulaukia daug dėmesio, tačiau sėkmingesnė yra FIFA, auganti kasmet po 23 procentus. Tai yra labiausiai auganti ir pelningiausia žaidimų serija EA kompanijoje.

2012 m. „EA Sports“ pasirašė licencijavimo sutartį su L. Messi, tokiu būdu atitraukiant žaidėją iš „Pro Evolution Soccer“ serijos.

## Šaltiniai
Lietuvos sporto federacijų sąjunga

**Lietuvos sporto federacijų sąjunga** – ne pelno siekianti organizacija, vienijanti Lietuvos sporto federacijas. Sąjungos prezidentas – Darius Šaluga.

Nuo 1992 m. LSFS yra Europos nevyriausybinių sporto organizacijų sąjungos (European Non-Governmental Sports Organisation, ENGSO) narė.

## Federacijos
Sąjungai priklausydavo 70–80 Lietuvos sporto federacijų.  duomenimis sąraše buvo 71 narys.

*Asociacija Hockey Lietuva
*Lietuvos alpinizmo asociacija
*Lietuvos badmintono federacija
*Lietuvos baidarių ir kanojų irklavimo federacija
*Lietuvos beisbolo asociacija
*Lietuvos biatlono federacija
*Lietuvos biliardo federacija
*Lietuvos bokso federacija
*Lietuvos boulingo federacija
*Lietuvos buriuotojų sąjunga
*Lietuvos bušido federacija
*Lietuvos dviračių sporto federacija
*Lietuvos fechtavimo federacija
*Lietuvos futbolo federacija
*Lietuvos gimnastikos federacija
*Lietuvos golfo federacija
*Lietuvos graplingo federacija
*Lietuvos greitojo čiuožimo asociacija
*Lietuvos grindų riedulio federacija
*Lietuvos imtynių federacija
*Lietuvos irklavimo federacija
*Lietuvos jėgos trikovės federacija
*Lietuvos karate federacija
*Lietuvos kartingo federacija
*Lietuvos kendo asociacija
*Lietuvos kerlingo asociacija
*Lietuvos kultūrizmo ir kūno rengybos federacija
*Lietuvos kyokushin karate federacija
*Lietuvos Kyudo Federacija
*Lietuvos laipiojimo sporto federacija
*Lietuvos lankininkų federacija
*Lietuvos lengvosios atletikos federacija
*Lietuvos motociklų sporto federacija
*Lietuvos motorlaivių federacija
*Lietuvos muaythai federacija
*Lietuvos nacionalinė slidinėjimo asociacija
*Lietuvos Niat-Nam federacija
*Lietuvos orientavimosi sporto federacija
*Lietuvos pulo federacija
*Lietuvos rankinio federacija
*Lietuvos rankų lenkimo sporto federacija
*Lietuvos regbio federacija
*Lietuvos ringo federacija
*Lietuvos ritinio sporto federacija
*Lietuvos šachmatų federacija
*Lietuvos sambo federacija
*Lietuvos shotokan karate federacija
*Lietuvos skraidančiojo disko federacija
*Lietuvos šaškių federacija
*Lietuvos šaudymo sporto sąjunga
*Lietuvos šiuolaikinės penkiakovės federacija
*Lietuvos sportinės žūklės federacija
*Lietuvos sportinių šokių federacija
*Lietuvos sportingo federacija
*Lietuvos sporto medicinos federacija
*Lietuvos sporto žurnalistų federacija
*Lietuvos stalo teniso asociacija
*Lietuvos sunkiosios atletikos federacija
*Lietuvos svarsčių kilnojimo federacija
*Lietuvos šiaurietiškojo ėjimo asociacija
*Lietuvos taekwondo federacija
*Lietuvos teniso sąjunga
*Lietuvos tinklinio federacija
*Lietuvos tradicinio aikido federacija
*Lietuvos triatlono federacija
*Lietuvos ušu federacija
*Lietuvos vandens slidininkų ir vandenlentininkų federacija
*Lietuvos vandensvydžio sporto federacija
*Lietuvos virvės traukimo federacija
*Lietuvos žirginio sporto federacija
*Lietuvos žolės riedulio federacija

## Nuorodos
*Oficiali LSFS svetainė
*lsfs Facebook paskyra
*Europos nevyriausybinių sporto organizacijų sąjungos svetainė

## Šaltiniai
Platformer

**Platformer** (kitaip dar **jump 'n' run**) – kompiuterinių žaidimų, apimančių šokinėjimus arba laipiojimus ant platformų, žanras. Tokiuose žaidimuose žaidėjas valdo savo avatarą taip, jog šis peršoktų per išsikišusias platformas ar kliūtis ir žingsniuotų pirmyn. Žaidėjas valdo veikėjo šuolius tam, kad veikėjas nenukristų bei nepraleistų neišvengiamų šuolių. Dažniausias šio žanro žaidimus vienijantis elementas yra mygtukas šuoliui atlikti. Šio žanro žaidimuose šuolius taip pat galima atlikti pasisupant ant išsikišusių atramų ar šoktelėjus nuo tramplinų. Ši žaidimo mechanika ir kitokio žanro žaidimų kontekstuose įvardijama kaip . Žaidimai, kuriuose šuoliai atliekami automatiškai, kaip, pvz., „The Legend of Zelda: Ocarina of Time“, nepriskiriami šiam žanrui.

*Platformer* žaidimai atsirado XX a. 9-ojo dešimtmečio pr. kaip dvimačių (2D) šonan slenkančių žaidimų () dalis, vėliau, 10-ojo dešimtmečio viduryje, radosi trimatės (3D) versijos. Pats terminas apibūdina žaidimus, kur šokinėjimas ant platformų yra neatsiejama žaidimo dalis. Tai nėra visiškai atskiras žanras, kadangi jis dažnai kartu apjungiamas su kitais žaidimų žanrais, kaip, pvz., šaudyklėmis, nuotykių ar vaidmenų žaidimais.

Tokiuose žaidimuose vyrauja įvairi tematika nuo animacijos iki mokslinės fantastikos ar fentezi.

Pastaruoju metu, ypač ''indie'' žaidimuose, plačiai paplitęs *puzzle platformer* subžanras, kuriame be įprastinių šokinėjimo ar laipiojimo elementų, pasitelkiami galvosūkiai.

## Literatūra
* 

## Išnašos
Scooch

**Scooch** – britų šokių grupė.

Scooch atstovavo Jungtinei Karalystei 2007 m. Eurovizijoje Helsinkyje su daina „Flying the Flag (for You)“, kuri konkurso finale užėmė 22 vietą iš 24 dalyvių su 19 taškų. Daina užėmė 5 vietą Jungtinės Karalystės „UK Top 40 Singles Chart“.

## Diskografija

### Albumai
* 2000 – Welcome to the Planet Pop
* 2000 – Four Sure

### Singlai
* 1999 – When My Baby
* 2000 – More Than I Needed To Know
* 2000 – The Best Is Yet To Come
* 2000 – For Sure
* 2007 – Flying the Flag (for You)

## Nuorodos
* Facebook tinklalapis

|-
Simone de Oliveira

**Simona de Oliveira** (, g. 1938 m. vasario 11 d. Lisabonoje) – portugalų dainininkė, aktorė ir TV laidų vedėja.

Karjerą pradėjo 1958 metais ir netrukus tapo viena iš populiariausių dainininkių šalyje. 1965 metais atstovavo Portugalijai Eurovizijos dainų konkurse su daina „Sol de inverno“ (užėmė 13 vietą) ir 1969 metais su daina „Desfolhada Portuguesa“.

## Diskografija
* 1968 – A Voz E Os Êxitos
* 1978 – Simone
* 1981 – Antologia da Música Portuguesa
* 1981 – Ao Vivo No Hotel Altis
* 1981 – Simone
* 1984 – Simone – Mulher, Guitarra
* 1992 – Algumas Canções do Meu Caminho
* 1997 – Simone Me Confesso
* 2004 – Intimidades
* 2008 – Perfil

## Nuorodos

* Simone de Oliveira – „Sol de inverno“ (video)

|-
Johannes Heydeck

**Johanesas Heidekas** (1835 m. liepos 2 d. Sakūčiuose, Prūsijos karalystė - 1910 m. rugpjūčio 6 d. Raušiuose, Vokietijos imperija) – dailininkas.

## Biografija

Gimė 1835 m. liepos 2 d. Sakūčiuose, mokytojo šeimoje. Mokėsi tapyti Karaliaučiaus dailės akademijoje pas dailininką Ludwig Rosenfelder. 1868 m. tapo Karaliaučiaus universiteto profesoriumi. Tapė žymių to meto Prūsijos žmonių portretus ir autoportretus. Rūpinosi Karaliaučiaus miesto kultūros paveldo objektų išsaugojimu ir tvarkymu, dalyvaudavo archeologiniuose kasinėjimuose. 1880 m. birželio mėnesį dalyvavo Imanuelio Kanto palaikų ekshumacijoje ir perlaidojimo šalia katedros įrengtame mauzoliejuje ceremonijoje. J. Heidekas laikomas vienu iš pirmųjų vokiečių dailininkų atradusių Nidos kopų grožį. Mirė 1910 m. rugpjūčio 6 d. Raušiuose.

## Paveikslai

* *Königin Luise auf der Flucht von Königsberg über die Nehrung nach Memel 1807* (Karalienės Luizės kelionė per kuršių neriją į Memelį)
* *Der Hochmeister der Marienburg begibt sich zur Abendandacht*. 
* *Die kranke Königin in Begleitung der Gräfin Voß im offenen Reisewagen am Strande hinfahrend*. 
* Altorius Sackheimer bažnyčioje.
* *Die vier Fakultäten* vienoje iš Karaliaučiaus universiteto aulų.
* Kartu su Emil Neide ir Max Schmidt: *Odysseus-Zyklus* Įsručio gimnazijoje (1882) 

## Nuorodos

* Biografija (vok.);
* 
* At the Königsberg Academy (ang.).
Pasaulio žaidynės

**Pasaulio žaidynės** – daugiašakės sporto varžybos, kurios skirtos sporto šakoms ar jų rungtims, nepatekusioms į olimpinę programą. Žaidynes rengia tarptautinė pasaulio žaidynių asociacija.

## Žaidynės

## Sporto šakos
1 = pasirenkamos sporto šakos; 2 = nekonkurencinės sporto šakos.

***Anksčiau vykdytos sporto šakos**: akrobatinio takelio gimnastika, uždarų patalpų žolės riedulys, netbolas, riedučių ritulys, kastingas, kultūrizmas, vandlenčių sportas, banglenčių sportas, badmintonas, beisbolas, tekvondo, triatlonas, moterų sunkioji atletika

***Demonstracinės sporto šakos**: moterų vandensvydis, motorkrosas, spidvėjus, aikido, bahn golfas, bumerango sportas, lazdelių sūkimas, grindų riedulys, karinė penkiakovė, suomiškas beisbolas, gatebolas, amerikietiškas futbolas, uždarų patalpų motociklų sportas, drakonų valčių irklavimas, tčukbolas , ušu, kanojų maratonas, duatlonas

## Lietuvos medaliai
Lietuvos kaip nepriklausomos valstybės medaliai:

## Šaltiniai
Auksinis balsas (2 sezonas)

Antrasis **[[Auksinis balsas|Auksinio balso]]** sezonas prasidėjo 2013 m. rugsėjo 7 d. Dalyvauja aštuoni Lietuvos atlikėjai.

## Formatas
Projekte dalyvauja žinomi Lietuvos vokalistai, atliekantys įvairių stilių (nuo pop iki operos) kūrinius. Laidos yra įrašytos, tačiau viskas atliekama gyvai: tiek vokalas, tiek instrumentinė muzika. Orkestras – Vilniaus simfoniata ir LRT ritmo grupė (dirigentas – Vytautas Lukočius).

Kiekvienos laidos tema yra tam tikras muzikos stilius (išskyrus pirmąją – prisistatomąją – laidą). Visus dalyvius vertina komisija, kurioje yra keturi teisėjai. Vertinama dešimtbalėje sistemoje. Televizijos žiūrovai taip pat balsuoja. Kiekvienos laidos pabaigoje sudedami visų laidų rezultatai ir gaunama galutinė lentelė.

## Teisėjai
Komisijos pirmininkė – Zita Kelmickaitė. Kiti teisėjai:

;Pirmoji laida:Zbignevas LevickisNomeda Kazlauskaitė-KazlausVytautas Lukočius
;Antroji laida:Zbignevas LevickisNomeda Kazlauskaitė-KazlausVytautas Lukočius
;Trečioji laida:Zbignevas LevickisJulius DautartasNomeda Kazlauskaitė-Kazlaus

;Ketvirtoji laida:
;Penktoji laida:
;Šeštoji laida:

## Dalyviai
;Legenda:

## Laidos
### 1-oji laida
Pirmosios laidos metu atlikėjai prisistatė. Pirmąjį sezoną laimėjusi Vilija Matačiūnaitė atliko dainą „Crazy in Love“.

### 2-oji laida
* **Tema:** disko, fank

### 3-oji laida
* **Tema:** miuziklai. Karina Krysko-Skambinė atliko kūrinį „Jausmų labirinte“.

### 4-oji laida
* **Tema:** rokas.

### 5-oji laida
* **Tema:** retro.

### 6-oji laida
* **Tema:** opera.

### 7-oji laida
* **Tema:** pop ir šokių muzika. Komisijos narys Kastytis Kerbedis atliko kūrinį „Ką man mylėt“.
Tom Clancy's Splinter Cell: Chaos Theory

**Tom Clancy’s Splinter Cell: Chaos Theory** – kompiuterinis sėlinimo-veiksmo žanro žaidimas, sukurtas ir išleistas kompanijos „Ubisoft“ 2005 m. kovo 21 d. Xbox, GameCube bei AK platformoms. Vėliau pasirodė ir Nintendo DS bei NGage žaidimo versijos. GameBoy Advance versija, nors ir planuota, buvo atšaukta.

„Chaos Theory“ yra trečioji „Splinter Cell“ žaidimų serijos dalis, paremta rašytojo Tom Clancy kūryba. Pagrindinis žaidimo istorijos veikėjas Semas Fišeris – agentas, dirbantis slaptoje NSA atšakoje, pavadinimu „Third Echelon“. Aktorius Michael Ironside ir toliau įgarsino Semą, o Don Jordan – Irving Lambert. Žurnalas „Official Xbox Magazine“ žaidimui „Chaos Theory“ skyrė 2005 m. „Metų žaidimo“ titulą. Žaidimo perdirbinys, pavadinimu „Tom Clancy’s Splinter Cell 3D“, buvo išleistas Nintendo 3DS. Atnaujinta aukštos raiškos (*High Definition*) grafikos „Tom Clancy’s Splinter Cell: Chaos Theory“ versija buvo išleista 2010-ųjų gruodžio 20-ąją PlayStation Network, konsolei PlayStation 3, kaip „Splinter Cell Trilogy“ dalis.

## Daugelio žaidėjų režimai
„Chaos Theory“ turi du daugelio žaidėjų režimus. Kooperatyviniame režime du agentai atlieka 7 misijas, kurių veiksmas vyksta tuo pačiu metu, kaip ir vieno žaidėjo režimo istorija. Šį režimą galima žaisti lokaliai, arba internetu. Kampanija pasakoja dviejų *Splinter Cell* agentų, žinomų tiesiog kaip *Agentas Nr.1* ir *Agentas Nr.2*, istoriją. Jų apmokymai yra pertraukiami prasidėjusios pasaulio krizės, kuri reikalauja NSA *Shadownet* divizijos dislokuoti papildomų resursų, įskaitant nepilnai apmokytus agentus. Nors žaidėjai gali veikti pavieniui, lygių dizainas skatina komandinį darbą. „Ubisoft“ kiek vėliau išleido du papildomus parsisiunčiamus lygius AK bei Xbox versijoms. *Nuclear Plant* bei *UN Headquarters* misijos užbaigia kooperatyvinio žaidimo komponento istoriją.

*Versus* režimą, kuris pirma pasirodė antrojoje serijos dalyje „Tom Clancy's Splinter Cell: Pandora Tomorrow“, papildė du nauji žaidimo tipai, įskaitant *disk hunt*, kuriame šnipai turi lygiuose surasti diskus bei grąžinti juos į numatytą vietą. Kitas režimas yra *death match*, kuriame šnipų bei samdinių komandos kovoja viena prieš kitą.
Janonių Švč. Mergelės Marijos Aplankymo koplyčia

**Janonių Švč. Mergelės Marijos Aplankymo koplyčia** – koplyčia, esanti Janonyse, Alantos seniūnijoje,Molėtų rajono savivaldybėje, ženklinanti Švč. Mergelės Marijos apsireiškimo vietą. Koplyčia priklauso Skiemonių Švč. M. Marijos Aplankymo parapijai, yra vienas iš lankytinų katalikybės paveldo objektų Molėtų rajono savivaldybėje. Katalikiškos piligrimystės vieta Panevėžio vyskupijoje. 

Pasiekiama vykstant rajoniniu keliu , apie 6 km į šiaurės vakarus nuo Alantos. Janonių kaimo laukuose pastatyta koplyčia, kryžiai, šalia teka šaltinis. Maldininkai šią vietą laiko stebuklinga ir šventa. 1962 m. liepos 13–14 dienomis, aštuoniolikmetė Janonių kaimo gyventoja Ramutė Pranciška Matiukaitė regėjo Švč. Mergelę Mariją. Nuo to laiko maldininkai lanko Janonių kaimą, nors sovietmečiu tai buvo draudžiama. Maldininkai slapčiomis vykdavo ir amžindavo šią vietą, bet atminimo ženklai buvo naikinami. Atgavus nepriklausomybę, šioje vietoje pastatyta koplytėlė ir kryžius, sutvarkytas šalia esantis šaltinis. 


Vaizdas:Rodyklė prie Janonių koplyčios.JPG|Rodyklė „Janonių šaltinis“
Vaizdas:Janonių koplyčia.JPG|Kryžiai prie koplyčios
Vaizdas:Janonių koplyčia, viduje.JPG|Viduje


## Nuorodos

* Sąrašas:Švč. Mergelės Marijos apsireiškimų vietos Lietuvoje

### Kiti netoliese esantys religiniai objektai

* Alantos šv. apaštalo Jokūbo bažnyčia
* Joniškio šv. apaštalo Jokūbo bažnyčia
* Palaimintojo Teofiliaus Matulionio muziejus Alantos dvare
* Molėtų šv. apaštalų Petro ir Povilo bažnyčia
* Giedraičių šv. Baltramiejaus bažnyčia
* Rudesos šv. Jono Krikštytojo koplyčia
* Inturkės Švč. Mergelės Marijos Ėmimo į dangų bažnyčia

## Šaltiniai
Grigorijus Lepsas

**Grigorijus Lepsas** (; tikrasis vardas *Grigorijus Viktorovičius Lepsveridzė*; g. 1962 m. liepos 16 d. Sočyje) – gruzinų kilmės rusų dainininkas, kompozitorius, prodiuseris. Konkursų *„20 лучших песен“*, *„RU.TV“*, *„Шансон года“*, *„Золотой Граммофон“* ir *„Песня года“* laureatas.

## Diskografija

### Albumai

* 1995 – Hrani Vas Bog (Храни Вас Бог)
* 1997 – Celaja žizn (Целая жизнь)
* 2000 – Spasibo, liudi… (Спасибо, люди…)
* 2002 – Na strunah doždia… (На струнах дождя…)
* 2004 – Parus. Pesni Vladimira Vysockovo (Парус. Песни Владимира Высоцкого)
* 2006 – Labirint (Лабиринт)
* 2006 – V centre Zemli (В центре Земли)
* 2007 – Vtoroj. Pesni Vladimira Vysockovo (Второй. Песни Владимира Высоцкого)
* 2009 – Vodopad (Водопад)
* 2011 – Pensne (Пенсне)
* 2011 – Berega čistovo bratstva (Берега чистого братства, su Aleksandru Rozenbauru)
* 2012 – Polnyj vperiod! (Полный вперёд!)

## Nuorodos
* Oficiali svetainė
Kinect

**Kinect** – Microsoft kompanijos 2010 m. pristatyta judesių aptikimo įranga Xbox 360 konsolėms ir asmeniniams kompiuteriams (nuo 2012 m.). Šis internetinės vaizdo kameros stiliaus įrenginys leidžia naudotojui balso ir kūno judesių komandomis valdyti kompiuterius. Microsoft sukurdama tokį įrenginį siekė patobulinti Xbox 360 konsolių galimybes. Pagrindiniai „Kinect“ konkurentai yra „Wii Remote“ ir „PlayStation Move“.

„Kinect“ buvo išleistas 2010 m. lapkričio 4 d. Šiaurės Amerikoje, lapkričio 10 d. Europoje, o vėliau visame pasaulyje.

Šis priedas pateko į Gineso rekordų knygą kaip greičiausiai išpirktas elektroninis įrenginys – per pirmas 60 pardavimo dienų buvo nupirkta 8 milijonai vienetų. Iki 2012 m. pradžios visame pasaulyje buvo nupirkta 24 milijonai „Kinect“ įrenginių.

2012 m. vasario 1 d. buvo išleista „Kinect“ versija ir asmeninių kompiuterių naudotojams.

## Šaltiniai
Karmartenšyras

**Karmartenšyras** ( arba *Sir Gâr*; ) – sritis pietvakarių Velse. Viena iš trylikos buvusių istorinių grafysčių. Trečia pagal dydį Velse. Didesni srities miestai: Lanelis (didžiausias srities miestas), Karmardenas (Karmartenšyro administracinis centras) ir Amanfordas.

Dėl savo derlingos žemės bei žemės ūkio produkcijos Karmartenšyras žinomas kaip *Velso sodas* ().

## Istorija
Karmartenšyras buvo žinomas kaip *Ystrad Tywi* ('Tyvio slėnis'). Kiti pavadinimai: *Carmardenshire*, *Caermarthenshire*, *Caermardi/Caermardi*, *Caermaridunum/Caermaridvnvm*.
 
Po Eduardo I Velso užkariavimo, regionas 1284 m. buvo reorganizuotas Rudlano statutu į *Karmartenšyrą*.

## Geografija
Karmartenšyras šiaurėje ribojasi su Keredigionu, rytuose su Poviu, Nit Port Talbotu ir Svonsiu. Atlanto vandenynas pietuose skalauja srities krantus, vakaruose turi ribą su Pembrukšyru. Srities paviršius kalvotas. Pietų pakrantė smėlėta. Daug žvejybinių kaimų. Aukščiausias taškas yra *Fan Brycheiniog* (770 m).

Srityje teka: Tyvis, kuris įteka į Bristolio įlanka, bei keletas jo intakų, tokių kaip Kočis. Tyvis yra ilgiausia upė, tekanti tik Velse, bei yra žymi dėl upėtakių ir lašišų žvejybos. Kitos upės: *Loughor* ir *Gwendraeth Fawr*.

Svarbiausios pramonės šakos: žemdirbystė, miškininkystė, žvejyba ir turizmas. Nors Lanelis yra didžiausias srities miestas, srities administracinis centras yra Karmardenas dėl jo geografinės vietos.

## Demografija
2011 m. duomenimis, Karmartenšyre gyveno 183 800 gyventojų. 39 % srities gyventojų galėjo laisvai kalbėti, rašyti ir skaityti valų kalba, o 64 % galėjo susišnekėti ar suprasti.

## Galerija

Vaizdas:Carreg Cennen Castle - geograph.org.uk - 563738.jpg|*Carreg Cennen* pilis
Vaizdas:Pendine Sands in September 2008.jpg|*Pendine* paplūdimys
Vaizdas:Burry Holms.jpg|Tolumoje matoma *Burry Holms* sala


## Šaltiniai

## Nuorodos
* Savivaldybės svetainė
Radvilienė

* Kotryna Sobieskytė-Radvilienė (1634–1694) – karaliaus Jono Sobieskio sesuo. Vladislavo Dominyko Zaslavskio-Ostrogskio ir Mykolo Kazimiero Radvilos žmona.
* Marija Magdalena Radvilienė (1861–1945) – „Gulbės“ herbo kunigaikštienė, filantropė.
Runaitė

* Birutė Runaitė-Šidlauskienė (1923–2008) – Lietuvos rezistentė ir partizanė, publicistė;
2K Sports

**2K Sports** – kompanijos „2K Games“ padalinys, kuriantis sporto kompiuterinius žaidimus. Kompanija buvo skurta 2005 m. nupirkus anksčiau „Sega“ priklausančią žaidimų kūrimo studiją „Visual Concepts“. Pagrindiniai „2K Sports“ žaidimai yra paremti JAV sporto lygomis – „NBA 2K“ (NBA), „MLB 2K“ (MLB), „WWE 2K“ (WWE). Iki 2004 metų kompanija kūrė žaidimus ir pagal NHL, tačiau pagrindinei konkurentei „EA Sports“ nupirkus visas šios lygos licencijas, „2K Sports“ sustabdė šių žaidimų kūrimą.

Kompanija taip pat turi išskirtines teises kurti žaidimus paremtus pagal „World Poker Tour“ koncepciją.

## Nuorodos
* Kompanijos svetainė
Timati

**Timuras Ildarovičius Junusovas** (; žinomas sceniniais vardais **Timati** ir **Mr. Black Star**) – Rusijos repo, hiphopo, R’n'B stilių dainininkas, dainų autorius, įrašų prodiuseris, aktorius ir verslininkas. Bendradarbiavo su JAV atlikėjais, tokiais kaip Snoop Dogg, Busta Rhymes, Xzibit, Mario Winans, Fat Joe, Craig David ir Timbaland.

## Biografija

### 2004 m.
* Dalyvavo projekte *„Фабрика звёзд-4“*.
* Susibūrė grupė „Banda“.
* Žlugo grupė „VIP77“.

### 2005 m.
* Atsikūrė grupė VIP77 su nauja sudėtimi. Grupė gyvavo iki 2006 m.

### 2006 m.
* Išleistas debiutinis Timati solinis albumas „Black Star“.

### 2007 m.
* Nelaimingo atsitikimo metu žuvo du artimi Timati draugai – Ratmiras Šiškovas ir Deema.
* Tais metais įrašė kūrinius su Fat Joe, Nox ir Xzibit.

### 2008 m.
* Timati su DJ Smash įrašė dainą „Moscow Never Sleeps“. Taip pat sukurtas tos dainos vaizdo klipas.
* Kartu su bendrove „Sprandi“ sukūrė sportinę avalynę „TS Timati for Sprandi“, kuri buvo pristatyta Rusijos mados savaitėje Maskvoje.

### 2009 m.
* Išleisti 3 singlai iš albumo „The Boss“ – „Welcome to St. Tropez“, „Groove On“ (su Snoop Dogg), „Одноклассница“.

### 2010 m.

* Išleistas dainos „Время“ vaizdo klipas.
* Birželio 1 dieną atidaryta Timati pirmoji drabužių parduotuvė. Tą pačią dieną Timati surengė didelį labdaros koncertą, kuriame dalyvavo DJ Smash, Sergejumi Lazarevu ir grupė „Neposedi“.

## Diskografija

### Studijiniai albumai
* 2006 – Black Star
* 2009 – The Boss
* 2012 – SWAGG
* 2013 – 13

## Nuorodos

* Oficiali svetainė
Take-Two Interactive

**Take-Two Interactive Software, Inc.** (stilizuojama kaip **Take2**), dar žinoma kaip **Take-Two** – JAV kompiuterinių žaidimų kūrėjas bei platintojas. „Take-Two“ priklauso bendrovės „Rockstar Games“ ir „2K Games“. Centrinė įmonės būstinė įsikūrusi Niujorke, o tarptautinė būstinė – Vindzore, Jungtinėje Karalystėje.

„Take-Two“ yra išleidusi tokias žymias žaidimų serijas kaip „Grand Theft Auto“, „Midnight Club“, „Manhunt“ ir „BioShock“.

## Istorija

### 1993–2004 m.
„Take-Two“ 1993 m. įkūrė Ryan Brant, žurnalo „Interview“ bendraįkūrėjo Peter Brant sūnus. 1998 m. kovą „Take-Two“ finansinė vertė išaugo po to, kai bendrovė iš „Bertelsmann AG“ įsigijo „BMG Interactive“ padalinį už apytiksliai 14,2 mln. JAV dolerių. Tais pačiais metais bendrovė išleido žaidimą “Rats!“. Vėliau tais pačiais metais „BMG Interactive“ buvo performuota į „Rockstar Games“.

1999 m. vasarį „Take-Two“ išleido *point-and-click* tipo nuotykių žaidimą „Biosys“. 1999 m. liepą išėjo viena pirmųjų taktinių pirmojo/trečiojo asmens šaudyklių „Hidden & Dangerous“, o 2003 m. pasirodė ir tęsinys „Hidden & Dangerous 2“.

2004 m. „Take-Two“ bendrovei „Infogrames“ sumokėjo 22,3 mln. JAV dolerių už teises į „Civilization“ žaidimų seriją.

### 2005–dabar
2005 m. bendrovė ėmė masiškai supirkinėti žaidimų kūrėjus, tam išleisdama daugiau kaip 80 mln. JAV dolerių. Už 32 mln. JAV dolerių ji įsigijo studijas „Visual Concepts“ ir „Kush Games“, už 11,4 mln. „Gaia Capital Group“ ir už apytiksliai 11,8 mln. „Irrational Games“. Tuomet subūrė leidybos padalinius „2K Games“ ir „2K Sports“, kuriuos paskyrė valdyti naujai įsigytas studijas. Paskiau, lapkritį „Take-Two“ už 27 mln. JAV dolerių įsigijo „Firaxis“. 2007 m. investuotojai iš bendrovės direktorių tarybos pašalino 5 iš 6 narius.

2008 m. konkurentė žaidimų pramonėje „Electronic Arts“ (EA) pateikė sandorio pasiūlymą supirkti „Take-Two“ akcijas po 25 JAV dolerius už vieną akciją, vėliau kaina buvo pakelta iki 26 dolerių. Gandai apie galimą įsigijimą internete jau sklandė prieš kelias savaites. „Take-Two“ atsisakius priimti sandorį, jos akcijų vertė pakilo 54 %, tuo tarpu EA krito 5 %, o tai bendrovei buvo didžiausias metų nuostolis.

## Išnašos
GameRankings

**GameRankings** – tinklalapis, kuriame talpinami tiek spausdintinių, tiek ir internetinių žaidimų apžvalgų sąrašai ir įverčiai, iš kurių išvedamas vidurkis. Tinklalapyje patalpinta virš 315 000 straipsnių, susijusių su daugiau kaip 14 500 žaidimų.

Tinklalapis įkurtas 1999 m., veiklą pradėjo 2000 m.

GameRankings priklauso bendrovei „CBS Interactive“.

## Vertinimų sistema
GameRankings surenka ir patalpina recenzijų (apžvalgų) nuorodas (bet ne pačias recenzijas) iš kitų žaidimus vertinančių tinklalapių ar žurnalų ir išveda bendrą pasirinktų recenzijų vidurkį. Nors sąrašas gali talpinti šimtus apžvalgų nuorodų, vidurkiui išvesti naudojamos tik GameRankings nuožiūra atsirinktos apžvalgos. Tinklalapis visose apžvalgose naudoja procentinę balų sistemą tam, kad būtų lengviau išvesti vidurkį. Tačiau ne visi tinklalapiai naudoja tokią pačią balų sistemą (kai kurie skiria, pvz., 5 iš 10 balų arba naudoja raidinę sistemą), todėl GameRankings suvienodina vertinimo sistemas panaudodamas gana paprastą konversijos procesą.

## Taip pat skaitykite
* Metacritic
* MobyGames

## Išnašos
Vedad Ibišević

**Vedadas Ibiševičius** (g. 1984 m. rugsėjo 6 d.) – buvęs Bosnijos ir Hercegovinos futbolininkas, puolėjas.

## Karjera
2000 m. su šeima persikėlė iš Bosnijos į Šveicariją, ten pradėjo lankyti „FC Baden“ jaunimo mokyklą, bet vėliau su šeima išvyko į JAV, Sent Luisą, kur pradėjo rungtyniauti vietinėje komandoje. 2004 m. Ibiševičius grįžo į Europą ir rungtyniavo Prancūzijoje, tačiau labiausiai įsitvirtinti jam pavyko Vokietijoje.

## Rinktinė
2007 m. Ibiševičius debiutavo Bosnijos rinktinėje, varžybose prieš Norvegiją. 2012 m. įmušė *hat-trick*`ą į Lichtenšteino vartus. 2013 m. įmušė pergalingą įvartį į Lietuvos vartus, atvėrusį Bosnijai galimybę dalyvauti pasaulio čempionate. Jame įmušė pirmąjį bosnių įvartį.

## Laimėjimai
* Bosnijos metų futbolininkas: 2008 m.

## Dalyvavimas čempionatuose

|}

## Išnašos

## Nuorodos
*
Mortal Kombat

**Mortal Kombat** – muštynių žaidimų serija, kurią sukūrė Ed Boon ir John Tobias. Pirmuosius keturis žaidimus ir jų atnaujinimus sukūrė bendrovė „Midway Games“. Jie iš pradžių buvo skirti žaidimų automatams, vėliau buvo pritaikyti ir žaidimų konsolėms. Paskesnių žaidimų konsolėms skirtų žaidimų kūrimą perėmė „Acclaim Entertainment“. Paskutinis žaidimas, kurį sukūrė „Midway Games“, buvo „Mortal Kombat vs. DC Universe“; bendrovei patyrus bankrotą, ją 2009 m. įsigijo „Warner Bros.“ ir prijungė prie „Warner Bros. Interactive Entertainment“ padalinio.

Nusprendus kurti pirmąjį žaidimą, buvo laikytasi idėjos, jog tai bus žaidimas apie Jean-Claude Van Damme, bet idėja žlugo, tad vietoje to buvo sukurtas „Mortal Kombat“, kuris pasirodė 1992 m. Po pirmojo žaidimo sėkmės buvo sukurta daugybė tęsinių ir nesusijusių (*[[spin-off]]*) veiksmo-nuotykių žaidimų, taip pat tiek animuotų, tiek ir vaidybinių filmų bei televizijos serialų. Taip pat buvo išleista didelė įvairovė komiksų knygų, kortų žaidimas ir kt. „Mortal Kombat“ kartu su „Capcom“ leidžiama „Street Fighter“ serija yra viena sėkmingiausių ir įtakingiausių muštynių žaidimų frančizių istorijoje.

Žaidimų serija pasižymi dideliu kruvino smurto lygiu, ypatingai, užbaigiamaisiais judesiais, žinomais kaip Fatality ('mirtis'), kurie reikalauja tam tikrų mygtukų kombinacijų. Žaidime vaizduojamas smurtas iš dalies privedė prie ESRB žaidimų turinio vertinimo sistemos sukūrimo. Pirmieji žaidimai pasižymėjo realistiškais skaitmeniniais vaizdais ir veikėjų modeliais bei naujų veikėjų kūrime plačiai taikytu paletės keitimo metodu.

## Žaidimai

## Išnašos
NBA 2K

**NBA 2K** – krepšinio kompiuterinių žaidimų serija, kuriama 2K Games padalinio 2K Sports. Šie žaidimai kuriami nuo 1999 metų ir remiasi NBA lygos žaidėjais, komandomis bei arenomis.

Nuo 1999 iki 2004 m. NBA 2K kūrė Sega kompanija, o nuo to laiko – išskirtinai tik 2K Sports. Pirmieji trys leidimai buvo skirti tik Dreamcast konsolei, vėliau prisijungė PlayStation 2, Xbox ir Xbox 360. Nuo 2008 m. žaidimai pradėti kurti ir Windows platformoms.

Pagrindine šios serijos konkurentė yra NBA Live, kuriama EA Sports.

Ant pirmų penkių žaidimo viršelių buvo Allen Iverson atvaizdas. Vėliau ant žaidimo viršelių buvo tokie žaidėjai kaip Michael Jordan, Larry Bird, Magic Johnson, Shaquille O'Neal, Derrick Rose, LeBron James ir kiti.

Naujausias serijos žaidimas NBA 2K22 buvo išleistas 2021 m. rugsėjo 4 d.

## Šaltiniai
Activision Blizzard

**Activision Blizzard** – JAV kompanijų „Activision“ ir „Blizzard Entertainment“ holdingas. „Activision Blizzard“ yra antroji pagal pajamas kompiuterinių žaidimų gamintoja pasaulyje po „Tencent“ (2013 m.).

## Istorija
2007 m. gruodžio 2 d. buvo pranešta, kad „Vivendi“ žada įsigyti „Activision“ įmonę. 2008 m. liepos 9 d. „Activision“ susijungė su „Vivendi Games“ ir suformavo naują bendrovę – „**Activision Blizzard**“. „Activision“ ir toliau egzistuoja, tik kaip dukterinė „Activision Blizzard“ įmonė, ir toliau kuria ir leidžia tokius žaidimus, kaip „Call of Duty“, „Guitar Hero“ bei bendrovei „Vivendi“ priklausančias „Crash Bandicoot“ ir „Spyro the Dragon“ serijas.

2013 m. liepos 25 d. „Activision Blizzard“ pranešė, kad išpirks savo akcijas iš „Vivendi“ įmonės už 5,83 milijardus dolerių. Taip savo akcijų paketą iš „Vivendi“ sumažins nuo 63 % iki 12 %. Tokiu būdu „Activision Blizzard“ taps nepriklausoma bendrove ir akcijų paketus pardavinės visuomenei.

## Šaltiniai

## Nuorodos
* Oficiali svetainė
EA Maxis

**EA Maxis** – 1987 m. įkurta JAV kompiuterinių žaidimų kūrimo kompanija. Pradžioje įmonė vadinosi „Maxis“, o 1997 m. kompaniją įsigijus „EA Games“, pavadinimas buvo pakeistas į „EA Maxis“. Šiuo metu tai yra viena iš keturių pagrindinių „EA Games“ žaidimo kūrimo studijų. „EA Maxis“ geriausiai žinoma dėl gyvenimo simuliatorių ir madų žaidimų.

„EA Maxis“ sukūrė vienus populiariausių žaidimų pasaulyje – „The Sims“, „Spore“ ir „SimCity“.

## Istorija
„Maxis“ buvo įkurta 1987 m., kai Will Wright ir Jeff Braun pradėjo kurti „SimCity“ žaidimą namų kompiuteriams. Iki tol šis žaidimas buvo prieinamas tik ribotam žaidėjų skaičiui „Commodore 64“ platformoje. „SimCity“ tapo labai populiarus pasaulyje ir sulaukė daug tęsinių.

Po „SimCity“ sėkmės, „Maxis“ pradėjo bandymus su kitais žaidimais prasidedančiais „Sim“ vardu – „SimAnt“, „SimFarm“, „SimEarth“, „SimLife“, „SimTower“, „SimIsle“ ir „SimHealth“. Visi jie buvo susiję su gyvenimo simuliacijomis.

Vienas retas ne simuliacinio žaidimo pavyzdys buvo „3D Pinball for Windows“, kuris nuo 1996 m. tapo standartine Windows operacinės sistemos dalimi.

Deja, visi žaidimai po „SimCity“ nesulaukė komercinės sėkmės ir kompanija pradėjo ieškoti galimybių parduoti savo veiklą į kitas rankas. 1997 m. liepos 28 d. „Maxis“ buvo nupirkta „Electronic Arts“ studijos. Dar po šio sandėrio „Maxis“ savo jėgomis baigė „SimCity 3000“ žaidimą.

2000 m. „Maxis“ sukūrė sėkmingiausią savo gaminį (jau su „EA Games“ pagalba) – „The Sims“. Tai yra gyvenimo simuliatoriaus žaidimas, kuriame žaidėjas gali kurti ir valdyti žmones simuliaciniame pasaulyje. Šis žaidimas tapo labiausiai parduodamu asmeninių kompiuterių rinkoje per visą istoriją.

Antroji šios serijos dalis „The Sims 2“ buvo išleista 2004 m. Joje buvo pilnai įgyvendintas 3D vaizdo pasaulis ir pagerinta žaidimo grafika. Ši dalis tuo metu taip pat buvo rekordininkė – per pirmas 4 dienas buvo parduota 1 milijonas žaidimo kopijų.

2006 m. „The Sims“ serijos žaidimų kūrybai buvo sukurta atskira studija – „The Sims Studio“. Ši studija sukūrė trečiąją žaidimo dalį „The Sims 3“.

Tuo metu „EA Maxis“ visą savo dėmesį skyrė kitam žaidimui – „Spore“. Tai yra evoliucijos strateginis simuliatorius. Šis žaidimas pasižymi labai didele žaidimo laisve, kadangi žaidėjo valdomi gyvūnai ar civilizacija gali tobulėti pasirinkta linkme. Žaidime nėra konkretaus galutinio tikslo. Spore žaidime simuliuojama evoliucija nuo mikrobinio lygio iki galaktinės civilizacijos. Dažnai apibūdinamas kaip „dievo žaidimas“, kadangi žaidėjas tampa dievu ir kuria gyvus organizmus nuo pagrindų.

Vėliau buvo išleistos dar dvi „Spore“ žaidimo dalys – papildymas „The Spore Creepy & Cute parts pack“ ir „Spore Galactic Adventures“.

2013 m. kompanija pranešė apie planus išleisti The Sims 4. Jis pasirodė 2014 m. rugsėjį.

## Nuorodos
* maxis.com/

## Šaltiniai
Maksimas Fadejevas

**Maksimas Aleksandrovičius Fadejevas** (; g. 1968 m. gegužės 6 d. Kurgane) – Rusijos muzikos prodiuseris, kompozitorius, prodiuseris, dainų autorius, aranžuotojas.

## Biografija

Maksimas Fadejevas gimė 1968 m. gegužės 6 d. Kurgane. Vaikystėje Maksimas lankė Kurgano muzikos mokyklą. Būdamas 12–13-os metų išmoko groti bosine gitara.

Nuo 1989 m. Fadejevas dirbo su profesionaliais muzikantais, tokiais kaip Larisa Dolina ir Valerijus Leontjevas.

## Nuorodos
* Oficiali svetainė  (rusų k.)
*
THQ

**THQ Inc.** – buvęs JAV kompiuterinių žaidimų kūrėjas ir leidėjas.

„THQ“ priklausė teisės į tokius žaidimus ir jų serijas kaip „Saints Row“, „Red Faction“, „MX vs. ATV“, „Company of Heroes“, „Darksiders“, „Warhammer 40,000“, „WWE“, „Dawn of War“ ir kt.

## Istorija
Bendrovė buvo įkurta 1989 m. Kalabase, Kalifornijoje. Užsiėmė žaidimų konsolėms, asmeniniams kompiuteriams bei mobiliesiems įrenginiams skirtų žaidimų kūrimu. Bendrovės pavadinimas kilo nuo „Toy Head-Quarters“ pavadinimo, kurį bendrovė naudojo XX a. 10-ojo dešimtmečio pradžioje kurdama žaislus.

Po keleto finansiškai sunkių metų ir didėjančių skolų, 2012 m. gruodį „THQ“ galiausiai pasiskelbė bankrutuojanti ir kitą mėnesį pradėjo pardavinėti savo intelektinę nuosavybę. Jos turtą per trečiąsias šalis ar varžytinėse įsigijo kiti kompiuterinių žaidimų kūrėjai.

## Išnašos
NBA 2K14

**NBA 2K14** – krepšinio kompiuterinis žaidimas, išleistas 2K Sports studijos 2013 m. Tai yra 15-ta NBA 2K serijos dalis. Ant viršelio buvo pavaizduotas LeBron James iš Majamio Heat komandos.

2013 m. liepos 2 d. 2K Sports ir Eurolygos vadovai pasirašė kelerių metų trukmės bendradarbiavimo sutartį, pagal kurią Eurolygos komandos bus įtrauktos į NBA 2K žaidimus. NBA 2K14 buvo pirmasis žaidimas, kuriame žaidėjas gali valdyti komandas iš Europos.

## Šaltiniai
Kanupolas

**Kanupolas** – komandinė sporto šaka, baidarių ir kanojų irklavimo disciplina. Žaidimo tikslas įmesti kamuolį į vartus irkluojant baidarę.

## Taisyklės
Žaidimo aikštelė 35 m x 23 m, vartai 1,5 m x 1 m dydžio, pakelti 2 m virš vandens. Žaidžiama du kėliniais po 10 min. Žaidžia dvi komandos po penkis žaidėjus kiekvienoje, ramiame vandenyje, dažnai baseine. Stengiamasi įmesti vandensvydžio kamuolį į vartus žaidimo aikštelės galuose. Irkluotojai naudoja trumpas 3 metrų, manevringas vienvietes baidares, irkluoja dviejų menčių irklais, dėl saugumo dėvi šalmus su veido apsauga ir gelbėjimo liemenes.

## Istorija
Pirmasis ICF Pasaulio kanupolo čempionatas buvo surengtas 1994 m. Šefilde, Jungtinėje Karalystėje. Jame dalyvavo 18 šalių atstovai – 18 vyrų komandų bei 6 moterų. Pirmaisiais prizininkais vyrų tarpe tapo Australijos, Vokietijos bei Junginės Karalystės sportininkai, o moterų Australija, Jungtinė Karalystė ir Prancūzija.

Pradininku Lietuvoje laikomas Kęstutis Dambrauskas, kuris ir išpopiuliarino šį sportą Lietuvoje ir šiuo metu ir vadovauja stipriausiai Lietuvoje kanupolo komandai.
Žaidimai mobiliuosiuose įrenginiuose

**Žaidimai mobiliuosiuose įrenginiuose** – kompiuteriniai žaidimai, žaidžiami tokiuose mobiliuosiuose įrenginiuose kaip mobilusis ar išmanusis telefonas, delninis ar planšetinis kompiuteris, nešiojamasis garso grotuvas ir kiti. Į šių žaidimų kategoriją nepatenka delninių konsolių (pvz., Nintendo 3DS ar PlayStation Vita) žaidimai.

Pirmasis žaidimas, skirtas mobiliesiems įrenginiams, buvo 1994 m. „Hagenuk MT-2000“ konsolei sukurtas Tetris.

Po trejų metų, 1997 m., „Nokia“ išleido labai sėkmingą ir populiarų žaidimą tam tikriems savo telefonams Snake. Nuo to laiko šis žaidimas labai populiarėjo ir buvo įdiegtas į daugiau nei 350 milijonų mobiliųjų įrenginių visame pasaulyje.

Kai kurie mobilieji žaidimai jau būna įdiegti perkant įrenginį, tačiau juos taip pat galima įsikelti su išorine laikmena, USB jungtimi arba atsisiųsti internetu.

Tokio tipo žaidimai dažniausiai būna paremti Java kalba.

Įprastai visi mobilieji žaidimai yra vieno žaidėjo režimo, tačiau pasitelkiant šiuolaikines technologijas kai kuriose platformose galimas ir kelių žaidėjų žaidimas. Tai padeda įgyvendinti infraraudonieji spinduliai, Bluetooth, GPRS, 3G, Wi-Fi, MMS ir panašios technologijos.

## Šaltiniai
Augustas Kuvertas

**Augustas Ferdinandas Kuvertas** (, 1828 m. spalio 15 d. Nidoje, Prūsijos karalystė - 1894 m. rugpjūčio 14 d. Vernsdorfe, Vokietijos imperija) – entomologas tyrinėjęs ir aprašęs įvairias vabalų rūšis.

## Biografija

Gimė 1828 m. spalio 15 d. Nidoje. Buvo dvarininkas, turėjo karinį Junkerio laipsnį. Aprašė ir ištyrė šias vabalų rūšis Keršvabalius, Kūdravabalius, Prūdvabalius, Pjūklavabalius, *Passalidae*, *Helophorus*, *Dryopidae*, *Elmidae*. 

## Darbai

* 1891 Systematische Uebersicht der Passaliden-Arten und Gattungen. Deutsche Entomologische Zeitschrift I:161-192.
* 1897 Die Passaliden Dichotomisch Bearbeitet, die Arten. Nov. Zool. 4:274-306

## Nuorodos

* Nekrologas (vok.).
Milžinkapio pušis

**Milžinkapio pušis** – paminklinė pušis, buvusi Girininkų I kaime (Alšėnų sen.), Kauno rajone. Pasiekiama vykstant iš Pažėrų keliu , už 1 km pravažiavus autobusų stotelę ir už Smailių pasukus į mišką link Girininkų, toliau apie 1,4 km į šiaurės vakarus link laukymės pamiškėje. 1960 m. pušis buvo paskelbta gamtos paminklu, o 1987 m. priskirta vietinės reikšmės paminklams. Dėl irimo procesų 2006 m. neteko gamtos paminklo statuso. 

Girininkų kaime, Deltuvai priklausančioje žemėje, yra senosios maro kapinės, vadinamos milžinkapiu. Tarsi išaugusi iš čia palaidotų žmonių stiprybės, ant šio kalnelio augo ilgaamžė pušis, apipinta legendomis, tačiau  medis, neatlaikęs  audros,  2005 m. buvo nulaužtas. Pušies aukštis buvo 9 m, skersmuo - apie l m, kamieno apimtis prie žemės - 3 m., amžius per 300 metų. 

Išlikęs audrų nuverstas buvusio medžio kamienas, gulintis už 100 m nuo miško, tarp dirbamų laukų, ant pakilusio apie 1,5 m nedidelio, apvalios formos žemės sklypo, apaugusio natūralia augmenija. Netoliese, už 100 m, panašioje natūralioje salelėje tarp arimų stovi medinis kryžius, taip pat sena sodyba, apsodinta ąžuolais. 

## Istorija

Prie kamieno kalvių darbo vinimis buvo prikalta lentelė su 1853 m. data. Žmonės pasakoja, kad 1913 m., kasant duobes bulvėms laikyti, netoli pušies buvo rasti stambaus vyro griaučiai ir žiedas. Nuo to laiko žmonės šią pušį vadina Milžinkapio pušimi. Kiti tvirtina, kad palaikų buvo daugiau, ir spėja, kad palaidotieji - žuvę kautynėse. Pušis mena ir Napoleono laikus. Šnekama, kad iš Rusijos traukdamiesi Napoleono kareiviai susėdę po pušimi pailsėti. Tuomet piemuo Bernotukas pamatęs, kad jie turį auksinę vyskupo lazdą. Kareiviams užmigus, jis bandęs ją pavogti, tačiau nepavykę - kareiviai atšipusiu duonpeiliu išraižę berniuko kaklą. 1863 m. čia buvo sukilėlių štabas - pušyje įrėžti jų vado J. Sidzikausko inicialai ir sukilimo data. 1910 m. rusų kareiviai šalia pušies kasinėjo žemę ieškodami brangenybių. Pasak kalbų, jie atkasę Napoleono kareivių paslėptą dėžę su slaptais dokumentais. 

## Šaltiniai

## Nuorodos
* Kauno rajono gamtos paminklai: Milžinkapio pušis
Žaidimų variklis

**Žaidimų variklis** (taip pat *grafinis variklis*) – programinės įrangos sistema, skirta kompiuterinių žaidimų kūrimui ir plėtojimui. Kūrėjai naudoja žaidimų variklius kuriant žaidimus žaidimų konsolėms, mobiliesiems įrenginiams bei asmeniniams kompiuteriams. Pagrindinės žaidimų variklio sudedamosios dalys yra bendroji architektūra, branduolys, resursų posistemė, įvedimo posistemė, scenos posistemė, vaizdo posistemė (atvaizduojanti 2D ar 3D kompiuterinę grafiką), garso posistemė, kompiuterių tinklo posistemė, fizikos posistemė, animacijos posistemė, dirbtinis intelektas, taip pat skriptų rašymo, srauto perdavimo, atminties valdymo ir lokalizacijos palaikymo funkcijos. Žaidimų kūrimo procesas dažnai yra supaprastimas pakartotinai panaudojant (ar adaptuojant) tą patį žaidimų variklį skirtingiems žaidimams sukurti arba žaidimų pritaikymui įvairioms platformoms.

## Paskirtis
Daugeliu atvejų be pakartotiniam panaudojimui tinkamų programinės įrangos dalių, žaidimų varikliai taip pat turi vaizdo kūrimo įrankių rinkinį. Šie įrankiai paprastai pateikiami integruotoje kūrimo aplinkoje, kad būtų galima palengvinti ir pagreitinti žaidimų kūrimo procesą. Daugumoje žaidimų variklių jau būna įdiegtos grafikos, garso, fizikos posistemės bei dirbtinis intelektas, tad tai palengvina kūrimo procesą ir sumažina kūrimo sąnaudas. Plačiai naudojami žaidimų varikliai yra Gamebryo, JMonkey Engine ir RenderWare.

Žaidimų varikliai paprastai suteikia galimybę žaidimą pritaikyti kelioms platformoms beveik nepakeičiant išeitinio kodo. Taip pat žaidimų varikliai dažnai kuriami sudedamąsias dalis palaikančios architektūros pagrindu (). Tokia architektūra leidžia pakeisti tam tikras sistemos posistemes arba pridėti naujų, kaip, pvz., Havok fizikos posistemė, Miles Sound System garso posistemė ar Bink vaizdo posistemė. Nepaisant termino specifiškumo, žaidimų varikliai dažnai naudojami ir kitoms kompiuterinės grafikos reikalaujančioms interaktyvioms aplikacijoms kurti, kaip, pvz., žaidimo demonstracinėms versijoms, architektūrinėms vizualizacijoms, mokymosi simuliacijoms, modeliavimo aplinkoms.

Kai kurie žaidimų varikliai suteikia tik 3D grafikos atvaizdavimo () realiu laiku galimybę. Tokio tipo varikliai paprastai vadinami tiesiog *grafiniais varikliais*, *atvaizdavimo varikliais* arba *3D varikliais*. Tokių variklių pavyzdžiai būtų Crystal Space, Genesis3D, Irrlicht Engine, OGRE, RealmForge Game Engine, Truevision3D ir Vision. Šiuolaikiniai žaidimų varikliai turi scenos posistemę, suteikiančią 3D žaidimo pasaulio peržiūrą, kas savo ruožtu palengvina žaidimo projektavimą ir leidžia veiksmingiau išnaudoti atvaizdavimo galimybes.

## Išnašos